Svein Asbjørnsen
Store norske leksikon,Kunst og estetikk,Design,Norsk interiør- og møbeldesign
Svein Asbjørnsen er en norsk interiørarkitekt og møbeldesigner. Hans stol H09 for HÅG har solgt godt internasjonalt og fått stor oppmerksomhet.
Utdannelse og Møre Designteam Asbjørnsen ble uteksaminert fra Statens håndverks- og kunstindustriskole i 1967. Sammen med Svein Leirdal og Jan Lade etablerte han Møre Designteam. I 1971 forandret de norsk stoppmøbelproduksjon med stolen Ecco, der kaldstøpt skum ble formet rundt stolens stålramme. Split-konseptet og samarbeid med HÅG Han er også kjent for Split-konseptet som tar utgangspunkt i sittestillinger i arbeidssituasjon. Ideen ble senere overført til møbelbedriften HÅG, som han har samarbeidet med siden 1981. Asbjørnsen har mottatt en rekke designpriser.Asbjørnsen driver firmaet sapDesign i Sykkylven. Les mer i Store norske leksikon Møre Designteam ergonomi Litteratur Høidal, Eldar (2009). Ekornes: Fra springfjær til Stressless, Norsk Møbelfaglig Senter Hennum, Gerd (1972). «Fremtidsrettet arkitektgruppe midt i smørøyet», Aftenposten, 12. oktober 1972 Linder, Mats (2014). «Stressless historie», Samler & Antikkbørsen, 4/2014